                                           udskrift
                                                af
                           sø- & handelsrettens dombog
                                          ____________
                                             dom
afsagt den 9. juni 2008 af sø‐ og handelsretten sammensat af retsformanden, vicepræsident michael
b. elmer og de to sagkyndige medlemmer, afdelingschef og kaptajn bent rasmussen og
sekretariatschef henrik amdi madsen.
s 12/06                              dsv road holding a/s
                                     (tidligere dfds transport group a/s)
                                     (advokat jens peter fabricius)
                                     mod
                                     mols‐linien a/s
                                     (advokat thomas bjørn larsen)
indledning og påstande
sagen angår erstatning for forsinkelse og bortkomst af to trailere, som dsv road holding
a/s, tidligere dfds transport group a/s (i det følgende: dsv), afleverede til overførsel med
mols‐linien a/s’s (i det følgende: mols‐linien) færge fra kalundborg til århus.
       dsv har nedlagt påstand om, at mols‐linien skal betale 41.925 kr. med procesrente af
31.125 kr. fra den 1. september 2006 og af 10.800 kr. fra den 26. december 2006.
       mols‐linien har påstået frifindelse, subsidiært mod betaling af et mindre beløb.
                                                 - 2 -
oplysningerne i sagen
parterne indgik med virkning fra den 1. januar 2005 en samarbejdsaftale baseret på 25.000‐
35.000 overførsler af sættevogne, vogntog og trailere på årsbasis. prisen for overførsel heraf
afhænger af tidspunktet og er billigst på afgangene kl. 05:30 og kl. 12:00. efter
samarbejdsaftalen gælder vilkårene i mols‐liniens almindelige forretningsbetingelser, og
heraf fremgår bl.a. følgende:
      ”…
      3. rederiet begrænser sit ansvar mest muligt i overensstemmelse med sølovens til enhver
      tid gældende bestemmelser herom.
      4. rederiet kan ikke gøres ansvarlig for tab, direkte eller indirekte, herunder tab af
      indtægter ud over, hvad ufravigelige regler i søloven eller anden lovgivning foreskriver.
      …
      7. … generelt henstår gods på mols‐liniens områder for godsejerens risiko, som derfor
      opfordres til at sikre godset på bedst mulig måde.
      …
      9. såfremt modtageren af gods ikke aftager dette inden rimelig tid efter, at rederiet har
      anmodet denne eller hans repræsentanter herom, og under alle omstændigheder inden
      14 dage efter udlosningen, er rederiet berettiget til at oplagre godset for modtagernes
      regning og risiko, idet sådan oplagring betragtes som udlevering i samme stand som
      godset blev modtaget med frigørende virkning for rederiet.
      …”
den ene trailer, sun 751, blev indleveret i kalundborg havn den 16. december 2005 kl. 02:55.
der blev udstedt en billet for overførslen af traileren til århus, der kostede 900 kr. med tillæg
af moms, i alt 1.125 kr. traileren fremgår af dsv’s speditørs trailer tjekliste for den 16.
december 2005, men ikke af listerne for de følgende dage. traileren blev den 8. februar 2007,
dvs. knap 14 måneder senere, fundet på en parkeringsplads i tilst ved århus. parterne er
enige om, at trailerens værdi er 30.000 kr.
      den anden trailer, mz 6856, blev den 26. december 2006 indleveret i kalundborg havn.
af en udskrift fra mols‐liniens it‐system fremgår det, at mz 6856 skulle overføres fra
kalundborg til århus den 26. december 2006 kl. 10:00, og at overførslen kostede 545 kr. med
tillæg af moms, i alt 681,25 kr. traileren skulle afhentes af en chauffør i århus den 28.
december 2006. det var imidlertid ikke muligt at finde traileren på havnen i århus, og den
blev først fundet 54 dage senere, nemlig den 20. februar 2007, i kalundborg havn. parterne er
                                             - 3 -
enige om, at det kostede dsv 200 kr. om dagen at leje en erstatningstrailer, i alt 10.800 kr. for
hele tidsrummet på 54 dage.
forklaringer
flemming steiness har forklaret, at han er uddannet speditør hos dfds transport. han har
arbejdet som speditør siden 1990 og er nu souschef hos dsv med ansvar for blandt andet
forsikringssager.
       dfds har haft flere sager med forsinkede og bortkomne trailere hos mols‐linien. når
de har kontaktet mols‐linien herom, har de imidlertid ikke fået en tilbagemelding om
problemet. han har selv ringet til michael kusk hos mols‐linien mange gange. en mail, som
han skrev til mols‐linien den 21. marts 2006 om bl.a. sun 751, fik han først svar på tre
måneder senere. han hørte ikke noget i mellemtiden om, hvad mols‐linien gjorde for at
finde traileren. hver gang han talte med michael kusk, fik han at vide, at michael kusk ville
undersøge det og vende tilbage til sagen, men det gjorde han aldrig. når dfds selv finder
bortkomne trailere, giver de besked herom, oftest telefonisk, til mols‐linien. dfds overfører
25‐30.000 trailere med mols‐linien om året. i en periode på to år har der været 20‐30
bortkomne trailere, heraf har et par stykker om måneden været væk i mere end 14 dage.
       dfds er ikke blevet spurgt om, hvorvidt det var i orden, at mols‐linien satte trailerne
på pier 2 eller nu på den nordlige ende af pier 3. dfds er ikke lejer af arealet på pier 2 eller 3.
       det er problematisk, at der ikke er noget kamera eller andet sikkerhedsudstyr ved pier
2. man kan køre direkte ind på arealet fra motorvejen. han rejste selv med mols‐linien i
november 2007, hvor han konstaterede, at dfds’ trailere var blevet flyttet til pier 3. dfds
havde ikke fået nogen forudgående besked herom. da han efterfølgende kontaktede mols‐
linien herom, fik han at vide, at det var korrekt, at man havde flyttet trailerne til pier 3. han
ved ikke, hvem der herefter begyndte at bruge pier 2 til løstrailere. han kender ikke noget til
raillion. han er bekendt med, at dfds har nogle godkendte pladser på pier 2, som anvendes
af andre chauffører til omlæsning eller til afhentning. det er vognmanden, der har ansvaret
for den trailer, der er i hans varetægt. dfds anvender eksterne vognmænd og har ikke noget
med chaufførerne at gøre. han er ikke bekendt med, at dfds har haft chauffører til at køre
med trailere i århus. der er heller ingen overvågning ved pier 3, men man skal køre forbi
mols‐liniens terminal, så arealet på pier 3 er mere sikkert end på pier 2.
                                              - 4 -
       kalundborg havn er mere sikker end havnen i århus, idet der er opsat kameraer ved
indkørslen, men der er langt fra så stor sikkerhed som i andre europæiske havne, herunder
havnen i esbjerg. dog kan man i kalundborg køre bagom og ind på arealet, så arealet her er
heller ikke helt sikkert. han er ikke tryg ved forholdene på pier 3, idet arealet kun er sikkert,
indtil nogen finder ud af, at de blot kan køre lidt længere hen for at hente trailerne i stedet
for at skulle gennem terminalen.
       i perioder mistede dfds 1‐2 trailere om måneden fra pier 2, idet trailerne forsvandt i
nogle måneder, hvorefter de blev fundet andre steder. en af hans medarbejdere, jesper
birksø larsen, skrev en mail den 13. juni 2007 til mols‐linien, idet tre trailere var
bortkommet. alle disse trailere er efterfølgende fundet igen; én blev fundet et sted på
sjælland, en anden syv dage senere på mols‐liniens terminal i århus. de seneste seks
måneder har dfds dog ikke mistet trailere.
       når en chauffør kører ned på området og ikke kan finde den trailer, han skal hente,
melder han dette til speditøren, som herefter giver dfds besked om, at traileren ikke
umiddelbart kan findes. herefter sætter dfds en eftersøgning i gang og anmelder først
forholdet til politiet efter nogle uger, idet trailerne ofte er fundet igen inden da. dfds’
speditør har daglig kontakt med mols‐linien.
       dfds har et track‐and‐trace system, hvori trailerne opdateres, når de er på job hos en
kunde. sun 751 optræder ikke i systemet fra den 14. december 2005 og 14 måneder frem.
hvis denne 14 måneders periode havde været god, skulle sun 751 have optrådt 500‐600
gange i track‐and‐trace systemet, hvor traileren slet ikke var at finde. også mz 6856 burde
have optrådt i systemet et par gange om dagen i den periode, hvor den var bortkommet.
hvis en trailer ikke har været brugt i en periode på otte dage, vil den fremgå af en fejlliste,
som udskrives fra track‐and‐trace systemet. trailerne står normalt på terminalerne i et par
dage, muligt op til 15 dage i sommerferien, og det koster penge for speditøren, når traileren
ikke benyttes.
       sun 751 blev fundet ved gasa i tilst ved århus. gasa ville gerne have traileren
fjernet, efter at den havde henstået på deres plads et par måneder. traileren havde været
anvendt til transport, idet den ikke havde stået på pladsen i alle 14 måneder. det er svært at
sige, hvor meget traileren er blevet brugt. der var lidt plastik‐ og planteaffald i traileren.
                                               - 5 -
dfds havde ikke gasa i tilst som kunde. han har undersøgt, om de har haft en kørsel til
gasa, men det var ikke tilfældet.
       den eneste forklaring, han har fået omkring mz 6856, er, at den havde stået på et
hjørne på kalundborg havn. han ved ikke, om mols‐linien har undersøgt kamerabillederne
fra kalundborg havn.
michael kusk har forklaret, at han er uddannet mekaniker og har arbejdet på skibe og i
shippingfirmaer. han har været terminalchef hos mols‐linien siden 2000 og er ansvarlig for
håndtering af gods på kombi‐færgerne. han har ansvar for omkring 50 medarbejdere i århus
og kalundborg havn, heraf 32 medarbejdere, der håndterer løstrailere, og 15‐20
medarbejdere, der arbejder med billettering og lignende.
       i december 2005 foregik den almindelige terminalhåndtering i århus havn på pier 3
ved kaj 67. mols‐linien anvendte pier 2 til at stille dfds’ trailere på, idet der var
pladsmangel på færgeområdet. pier 2 blev i forvejen anvendt af raillion til de af dfds’
trailere, der ankom med tog. han tror, at dfds også selv anvendte pier 2 som
parkeringsplads. da mols‐linien begyndte at anvende pier 2 til dfds’ trailere, blev pier 2 i
forvejen anvendt af raillion og af dfds selv. han tror ikke, at mols‐linien henvendte sig til
dfds, da de besluttede at flytte fra pier 2 til pier 3. mols‐linien betaler ikke leje til århus
havn for at bruge pladserne. pier 2 blev kun anvendt ved aflevering. al indlevering skete og
sker ved pier 3. mols‐linien placerede ikke andre end dfds’ trailere på pier 2. der er ikke
nogen forskel på sikkerheden mellem pier 2 og pier 3, men det er lettere for kunden at
komme til pier 2. når en trailer er sat på pier’en, er den afleveret til kunden og kan herefter
frit afhentes af denne. mols‐liniens øvrige kunder henter deres gods med det samme.
       billetprisen for overførsel af en løstrailer omfatter transport mellem havnene og
håndtering på havnen, men ikke opbevaring eller lignende. man sparer to‐tre meter pr.
enhed ved løstrailere i forhold til trailere med en trækker. det koster det samme for kunden
at få overført en løstrailer som et vogntog. vognmanden sparer penge ved at anvende en
løstrailer frem for et vogntog, hvorimod løstrailere medfører en ekstraudgift for mols‐linien,
idet trailerne køres ombord af rederiets terminaltraktorer.
                                               - 6 -
       når en chauffør afleverer en trailer til overførsel, får han en billet. der betales ikke på
dette tidspunkt, idet billetten alene er en kvittering for afleveringen af traileren. chaufføren
bekræfter ved sin underskrift på en særlig slip, at der ikke er farligt gods ombord.
       mols‐linien har en gate ved indkørsel til terminalområdet, men ikke ved udkørslen.
for nogle år siden var der tale om, at sikkerheden på kalundborg havn var for dårlig. der
blev derfor opsat kameraer ved indkørslen til kalundborg havn. der tages således syv fotos
af hver trailer, så man ved skadeshåndtering kan se trailerens stand ved indkørsel. billederne
gemmes i fire måneder på en harddisk. der er ikke kameraer ved udkørslen.
       mols‐liniens almindelige forretningsbetingelsers punkt 9 om oplægning af gods, der
ikke bliver hentet, anvendes meget sjældent og ikke ved løstrailere, men alene ved pallegods,
førerløse biler og lignende.
       hvis dfds ikke kan finde en trailer, får mols‐linien typisk besked herom fra
chaufføren, der henvender sig på kontoret. der gives herefter besked til en terminalarbejder,
der sætter en seddel i sin traktor, ligesom der gives en melding over radioen.
terminalarbejderen leder efter traileren og finder den ofte igen. hvis traileren ikke findes,
gives der besked herom til kunden. det har ofte vist sig, at traileren er hentet af en anden
chauffør. der er ham bekendt ikke noget system, der giver tilbagemelding, når en trailer
findes igen, medmindre der er gået lang tid. ni ud af 10 gange bliver efterlyste trailere
fundet hurtigt.
       han hørte første gang om bortkomsten af sun 751 to‐tre måneder efter overførslen.
der har ham bekendt ikke været telefonsamtaler herom inden da. han tør dog ikke
udelukke, at der kan have været telefonsamtaler herom med nogen af hans medarbejdere.
ham bekendt har han ikke ry for at undlade at svare på telefonbeskeder.
       mz 6856 blev fundet på havnen i kalundborg af en af hans medarbejdere. hvis
traileren havde været i drift i mellemtiden og igen var blevet kørt ind på havnen, ville man
kunne se det på fotografier fra overvågningskameraerne, men han har ikke undersøgt dette.
ingen kan forstå, at en trailer kan have stået på havnen i 54 dage.
       han har ikke hørt om bortkomne trailere hos frode laursen, som er mols‐liniens
anden store kunde. mere end 1‐2 trailere om måneden bliver væk, men de findes igen efter
kort tid. dfds har også efterlyst trailere, efter trailerne er flyttet til området på pier 3.
                                               - 7 -
       han refererer til mols‐liniens administrerende direktør, preben wolf. han har ikke talt
med preben wolf om de generelle problemer med efterlyste trailere, ligesom han ikke har
underrettet preben wolf om retsmødet i dag. han har sandsynligvis omtalt denne konkrete
sag for preben wolf, men husker ikke nærmere herom. i 2005 refererede han til ole mørk,
som ikke arbejder for mols‐linien længere.
       mols‐linien har i et vist omfang indflydelse på, hvilke afgange tomme løstrailere skal
tages med på, det er oftest på morgen‐ og formiddagsafgange, hvor der ikke er så stor
belægning.
ole bak sørensen har forklaret, at han er terminalarbejder og tillidsmand. han har arbejdet for
mols‐linien i seks år. han arbejder kun på land og laster og losser færgerne. han arbejder i
århus havn i området omkring kajplads 67, hvor færgen lægger til, og på pier 3. tidligere
arbejdede han også på pier 2. han har kun arbejdet på kalundborg havn måske fire gange i
alt.
       når de laster færgen, stiller de i første omgang trailerne lige neden for rampen på de
skrå pladser. når de kører rundt på området, kører de med henholdsvis en ankommende og
en afgående trailer, så de ikke kører med tom vogn. når færgen lægger fra land, begynder de
at rydde op i trailergården. i december 2005 kørte de dsv’s trailere til pier 2, mens øvrige
trailere blev sat på pier 3, hvorfra de blev afhentet af en vognmand. dsv’s trailere bliver ikke
afhentet i samme flow som andre kunders trailere, og da dsv har mange trailere med
færgerne, blev de i 2005 kørt over til pier 2. nu køres dsv’s trailere til det nye område på
pier 3 sammen med de øvrige trailere. man kunne køre frit ind til pier 2. man skal trykke på
en knap for at komme ind på pier 3, ligesom man skal have en billet for at komme ind, men
der er ingen kontrol ved udkørsel fra området. pier 2 blev også anvendt af raillion, når
dsv’s trailere ankom med tog, ligesom dsv selv anvendte pier 2 som skifteplads for trailere,
som ikke havde været med mols‐linien. det var kun dsv’s trailere, der stod på pier 2. det er
lettere for en chauffør at hente en trailer på pier 2 frem for på pier 3, idet han så ikke skal
vente fem‐ti minutter på, at en eventuel indkommende hurtigfærge bliver tømt. de har
kontrolleret, hvor længe dsv’s trailere stod på pier 2, idet de satte gule mærkater på
lufthanen. de kunne se, at dsv’s trailere kunne stå ubenyttede hen i seks‐otte uger. det er
                                               - 8 -
usandsynligt, at de kan have overset en trailer, så den har stået på havnen i 54 dage uden at
være blevet fundet.
      hvis en trailer efterlyses, kan man af mols‐liniens bookingsystem se, om traileren er
meldt overført, om den er på vej med færgen eller stadig står i kalundborg. for hver enkelt
færgeafgang laves der en rapport for, hvad der er overført. ved efterlysninger kører de ud og
leder efter traileren. dsv’s trailere, der ofte blev væk, blev for det meste fundet igen på pier
2. 95‐98 % af trailerne findes igen af vognmanden selv, mens mols‐linien er med ude at
finde de resterende trailere. hvis traileren ikke findes, giver de besked tilbage til
bookingkontoret. af og til får de besked om, at en anden chauffør har hentet traileren. det er
ikke altid, at han får besked, når en efterlyst trailer bliver fundet. det er sjældent, at
chaufførerne er sure på mols‐linien; de er snarere sure på dem, der har sendt dem ud for at
hente    traileren.  man     kan   godt   forestille  sig,  at  en   chauffør  har   misforstået
ankomsttidspunktet, og derfor vil afhente traileren for tidligt. det hænder en sjælden gang,
at en trailer kun har nummer på den ene ende, og at terminalarbejderne har vendt trailerne
forkert, så man ikke kan se nummeret. dsv kører typisk med et internt nummer, som ikke
svarer til nummerpladens nummer. andre kunder end dsv har ikke lige så store problemer
med bortkomne trailere. mols‐liniens anden store kunde, frode laursen, har sjældent
problemer med at finde sine trailere.
peter flor har forklaret, at han har været selvstændig vognmand i 15 år. han har kørt for dsv
i syv‐otte år, de seneste fire år i århus havn. han har også været på kalundborg havn.
indleveringen af trailere foregår på samme måde i kalundborg og århus havn. man skal gå
ind i gaten for at få udleveret en billet, som efterfølgende skannes. samtidig underskriver
man en blanket i gaten på, at man har indleveret en trailer. der er kameraer ved indkørselen.
på århus havn kan man dog køre ind uden at blive fotograferet, idet man kan køre ind på
terminalområdet uden om gaten.
      hvis han ikke kan finde en trailer på havnen i århus, som han skal hente, ringer han til
sin disponent og henvender sig i mols‐liniens billetluge. mols‐liniens personale kigger i
computersystemet. han ved ikke, om nummeret på den efterlyste trailer noteres. han ser
ikke, at mols‐liniens folk tager ud for at lede efter traileren, ligesom han ikke har hørt dem
sige, at de vil lede efter traileren. han leder selv efter traileren på færgeområdet og
                                                - 9 -
terminalgården til venstre for færgeterminalen. tidligere stod dsv’s trailere ikke andre
steder end på færgeområdet eller på pier 2. der var ingen kontrol ved pier 2, idet man kunne
køre direkte ind på området fra stort, trafikeret lyskryds. der er heller ingen
sikkerhedsforanstaltninger ved pier 3, men den ligger mere tilbagetrukket end pier 2. det var
let at finde trailerne på pier 2. forrest på traileren står dsv’s interne nummer. der er også et
nummer på indlejede trailere. det sker ikke længere så ofte, at han ikke kan finde en trailer,
han skal hente. han kan ikke huske, at han ikke har kunnet finde trailere efter flytningen til
pier 2. hvis han skal hente en tom trailer, tager han en hvilken som helst tom trailer,
hvorefter han giver speditøren besked om trailerens nummer. hvis han ikke kan finde en
bestemt trailer, som han skal hente, får han et andet nummer at køre med fra speditøren.
       for nogle år siden var han på kalundborg havn, der dengang ikke var mere sikker end
havnen i århus. en overgang kom han også på havnen i frederikshavn, hvor man ikke kan
køre ud med en trailer uden at aflevere en seddel med navn, trækkernummer, trailernummer
og angivelse af trailerens ejer. der skal ikke vises id. denne procedure tager ikke mere end
et par minutter.
jesper ohm petersen har forklaret, at han fra juli 1998 til 1. juni 2007 var speditør hos dsv i
brøndby, hvor han stod for den daglige disponering af dsv’s trailere mellem århus og
sjælland.
       når der er bemanding på havnen i kalundborg, kører chaufføren hen til billetlugen og
får en talon retur som kvittering for indlevering til en bestemt afgang. han ved ikke, om der
samtidig sker fotografering.
       det trailer tjek, der er gengivet i et bilag i sagen, er fra fredag den 16. december 2005.
dsv disponerer ikke deres trailere om søndagen, men alene i almindelig kontortid på
hverdage. de trailere, der står på listen under mols‐linien, er trailere, som er skrevet ind på
baggrund af tilbagemeldinger fra chauffører, der – typisk om formiddagen ‐ har været på
havnen i århus for at se, hvilke containere der stod klar til afhentning. en chauffør har
således set sun 751 stå på havnen den 16. december 2005. tilsvarende gør sig gældende for
trailere transporteret med raillion. typisk har de også kontaktet mols‐linien for at få tjekket,
hvad der er overført. der er også ikke‐dsv trailere på listen. arbejdet tilrettelægges således,
at en chauffør bliver bedt om at hente en given trailer på havnen, hvorefter den bliver kørt et
                                                 - 10 -
sted hen og bliver lastet, hvorefter traileren køres tilbage til havnen. de streger trailerne ud
på listen, efterhånden som chauffører bliver bedt om at hente dem. han bad således en
chauffør hente sun 751, formentlig efter kl. 12 samme dag. han kan ikke huske, hvilken
chauffør han gav turen til, men chaufføren meldte tilbage, at han ikke kunne finde traileren.
det er undertiden, men ikke ofte, sket, at han har bedt to chauffører hente samme trailer.
       han havde daglig kontakt til mols‐liniens personale. de havde et godt forhold og var
flinke til at hjælpe hinanden. han har aldrig fået besked fra mols‐linien om, at der stod
trailere i seks uger uden at blive brugt. mols‐linien plejede at give dem besked, hvis de fandt
forsvundne trailere, ligesom de selv gav mols‐linien besked, hvis de fandt trailerne.
       i dagene efter den 16. december 2005 havde dsv flere chauffører til at lede efter
traileren. erfaringen viser, at de som regel finder traileren på havneområdet efter nogen tid.
han ringede til mols‐linien, efter at traileren var blevet væk. han havde daglig kontakt til
mols‐linien herom i nogle dage, hvorefter en anden afdeling hos dsv tog over. mols‐
liniens personale har ikke bedre forudsætninger for at finde trailere end dsv’s chauffører.
sun 751 var lejet, og dsv blev holdt ansvarlig af udlejeren. på grund af trailerens
forsvinden blev dsv nødt til at leje en erstatningstrailer i de 14 måneder. det er sket, at
bortkomne trailere efterfølgende er dukket op i en anden havn. sun 751 var ikke udstyret
med dfds’ eller dsv’s logo, men havde formentlig en grå presenning.
       han har ikke kendskab til mz 6856, der ikke hørte til hans område.
       dsv’s track‐and‐trace system viser, hvor ofte de enkelte trailere aktiveres. hvis en
trailer står ubenyttet hen gennem længere tid, kommer der en alarm op. da trailernes
aktivitet havde betydning for ham lønmæssigt, var han meget opmærksom på problemet.
       der har været tilfælde, hvor mols‐linien har angivet, at en trailer var overført, selv om
det senere har vist sig, at dette ikke var tilfældet.
       han har været på århus havn. pier 2 er en offentlig tilgængelig plads med lav
sikkerhed. på raillions nye plads i containerhavnen skal man anvende en kode for at kunne
komme ind, ligesom adgangen er bemandet. kalundborg havns sikkerhed er ikke for god.
dsv      har     fået  stjålet    trailere    i   kalundborg,    også   efter   forbedring     af
sikkerhedsforanstaltningerne. dsv anvender også selv pier 2 til oplagring af trailere.
parternes synspunkter
                                             - 11 -
dsv’s advokat har gjort gældende, at mols‐linien hverken har udleveret eller fremlagt
dokumentation for at have udleveret sun 751 til dsv. det er mols‐liniens bevisbyrde, at
traileren er udleveret eller er blevet oplagret for dsv’s regning og risiko, idet mols‐linien er
nærmest til at bære denne bevisbyrde. det må i den forbindelse lægges til grund, at dsv
telefonisk har kontaktet mols‐linien umiddelbart efter, at sun 751 burde have været
udleveret i århus. sun 751 må derfor antages at være bortkommet, mens den var i mols‐
liniens varetægt, jf. sølovens § 274. mols‐linien har ikke bestridt, at varetægtsperioden blev
indledt ved modtagelsen af traileren. ifølge trailer tjeklisten og jesper ohm petersens
forklaring blev sun 751 set på havnen i århus om morgenen den 16. december 2005.
       mols‐liniens ”almindelige forretningsbetingelser” punkt 7 om, at gods henstår på
mols‐liniens områder for godsejerens risiko, er i strid med sølovens § 274, stk. 1, som er
præceptiv. bestemmelsen i punkt 7 er så uklart formuleret, at det er tvivlsomt, hvilket
indhold bestemmelsen har, hvorfor mols‐linien ikke kan antages at have fraskrevet sig
erstatningsansvaret. hvis en sådan ansvarsfraskrivelse skulle kunne lægges til grund, skulle
der være klar hjemmel hertil i parternes aftale, hvilket imidlertid ikke er tilfældet, og under
alle omstændigheder vil den skulle fortolkes indskrænkende. betingelsernes punkt 9 er helt
sædvanlig og stemmer overens med sølovens § 274, stk. 3. bestemmelsen ville være
overflødig, såfremt det skulle antages, at udlevering var sket ved hensættelse af trailere på
pier 2. trailerpladserne på havnearealet er ikke nummererede, og der sker således ikke en
angivelse af placeringen af trailerne, når mols‐linien mener at have udleveret trailerne.
mols‐linien kan ikke siges at have udleveret traileren ved at have hensat den på pier 2. det
hænder endvidere, at mols‐linien flytter rundt på trailerne. dsv er ikke blevet spurgt, om
det var i orden, at mols‐linien satte dsv’s trailere på pier 2 eller nu pier 3. mols‐linien har
den fysiske rådighed over trailerne, mens disse henstår på havneområdet. det er sædvanligt,
at den, der har godset i sin varetægt, skal sikre sig, at godset udleveres. der kunne laves
sikkerhedsforanstaltninger som på havnen i frederikshavn og andre steder.
       hvis traileren havde været hentet af en anden chauffør, ville den kunne spores i track‐
and‐trace systemet i forbindelse med anden transport. det har sun 751 imidlertid ikke
kunnet i de 14 måneder, hvor den var væk.
                                              - 12 -
        mz 6856 blev modtaget af mols‐linien senest den 26. december 2006 og efterfølgende
udleveret til dsv den 20. februar 2007. traileren burde have været udleveret til dsv senest
den 28. december 2006, hvorfor der foreligger forsinkelse, jf. sølovens § 278, stk. 2. mols‐
linien har ikke fremlagt dokumentation for, at mz 6856 skulle have været ude af havnen og
derefter være blevet kørt ind på kalundborg havn igen, hvilket kunne have været
dokumenteret ved fremlæggelse af fotos fra indkørslen til havnen, såfremt dette havde været
tilfældet.
        det kan ikke udelukkes, at mz 6856 har stået alle 54 dage på havnen i kalundborg.
mols‐liniens ledelse har ved den uhensigtsmæssige indretning af mols‐liniens plads i
kalundborg og ved den manglende eller mangelfulde procedure for regelmæssig
gennemgang af pladsen og ekstraordinær gennemgang af pladsen i forbindelse med
efterlysning af bortkomne trailere udvist grov uagtsomhed. dette har medført, at mz 6856,
som kontinuerligt må antages at have henstået på mols‐liniens plads i kalundborg, først er
fundet 54 dage efter, at den skulle have været afleveret. mols‐linien har således selv groft
uagtsomt forvoldt tabet, og mols‐linien må have haft en forståelse af, at et sådant tab
sandsynligvis ville blive forårsaget ved, at mols‐linien ikke hurtigere fandt traileren, hvorfor
mols‐linien ikke kan begrænse sit ansvar i medfør af sølovens § 283.
        mols‐linien er erstatningsansvarlig for dsv’s tab på sun 751 med 30.000 kr., idet
traileren må anses for bortkommet, jf. sølovens § 275. mols‐linien har bevisbyrden for ikke
at have handlet culpøst. denne bevisbyrde er ikke løftet. efter det foreliggende er det meget
sandsynligt, at sun 751 er blevet stjålet fra pier 2.
        dsv har endvidere krav på tilbagebetaling af den betalte fragt for sun 751 med 1.125
kr., jf. sølovens § 260, stk. 3, jf. stk. 2.
        det koster 200 kr. om dagen at leje en trailer, hvorfor dsv har lidt et tab på 10.800 kr.
ved forsinkelsen af mz 6856. mols‐linien er erstatningsansvarlig for dette tab, jf. sølovens §
278, stk. 1, jf. § 275.
        subsidiært har dsv gjort gældende, at mols‐linien er forpligtet til at erstatte dsv’s tab
med 1.703,12 kr. svarende til 2,5 gange den aftalte fragt, jf. sølovens § 278, stk. 1, jf. § 275, jf. §
280, stk. 2.
                                              - 13 -
mols‐liniens advokat har gjort gældende, at bevisbyrden for, at sun 751 er bortkommet, mens
den var i mols‐liniens varetægt, påhviler dsv, idet dsv ikke har reklameret rettidigt efter
sølovens bestemmelser herom. dsv har ikke løftet denne bevisbyrde. traileren kan være
afhentet og været bortkommet et andet sted.
       mols‐linien er ikke forpligtet til at påse, hvem der afhenter, endsige modtage
kvittering, idet der hverken benyttes konnossement eller søfragtseddel. mols‐linien var i
øvrigt, hvis der var blevet benyttet søfragtseddel, berettiget til at udlevere uden kvittering til
en person med en i formen lovlig adkomst.
       arrangementet i århus havn, hvor der er indrettet opmarchplads for ankommende
trailere, fungerer efter gensidig overenskomst og efter kutyme i denne havn og på denne
transport. når en trailer er henstillet på den plads, som parterne har været enige om at
anvende i flere år, må traileren anses for udleveret, idet mols‐linien er surrogat for den
chauffør, som dsv ellers skulle have haft til at køre traileren til og fra borde og efterfølgende
væk fra færgen. hvis dsv ikke ønskede sine trailere hensat på pier 2, skulle dsv have gjort
mols‐linien opmærksom herpå. dsv har kendt til denne oplagring, idet dsv dagligt
overfører 82 trailere i gennemsnit med mols‐linien.
       der er ikke tale om et traditionelt forhold mellem en ladningsejer og en søtransportør,
men et forhold mellem en søtransportør og en landevejstransportør og således to
professionelle parter, der har anledning til at indrette sig anderledes, end hvad søloven
foreskriver. parterne har netop indrettet sig på en sådan måde, der kan rummes inden for
sølovens regler, i det omfang søloven skulle være præceptiv for gods, der allerede er losset
og henstillet til afhentning.
       sølovens § 274, der kun gælder i det omfang, dsv kan påvise, at skaden er sket, mens
godset har været på mols‐liniens opmarchplads, giver i stk. 3 netop mulighed for, at
udlevering kan anses for sket, enten når godset er udleveret til modtageren, hvilket kan være
sket her, når godset er lagt op for modtagerens regning i overensstemmelse med aftalen eller
gældende lov eller praksis i lossehavnen, hvilket også er tilfældet her, eller at bevisbyrden
for at noget sådant ikke er tilfældet, påhviler dsv, jf. sølovens § 288, uagtet at denne
bestemmelse primært sigter på ladningsskader som sådan.
       dsv’s anbringende om ansvar efter sølovens § 275 forudsætter, at godset beviseligt har
været i mols‐liniens varetægt ved bortkomsten, og at den manglende udlevering må anses
                                            - 14 -
som en forsinkelse med udlevering af godset. der kan maksimalt kræves erstatning med 2,5
gange fragten, jf. sølovens § 280, stk. 2, dog aldrig mere end den samlede fragt efter
fragtaftalen. et sådant forsinkelseskrav er forældet 60 dage efter udleveringen af godset, der
må antages at være sket den 16. december 2005, jf. sølovens § 288, stk. 3. dsv har ikke løftet
denne bevisbyrde og har ikke givet skriftlig underretning i tide.
       dsv afhenter ikke sine trailere i samme hast som frode laursen, hvorfor risikoen for
forsvundne trailere er større for dsv. det er uden betydning, at pier 2 blev anvendt til dsv’s
trailere.
       dsv’s erstatningskrav er ikke dokumenteret, men parterne er enige om, at værditabet
på sun 751 skal fastsættes til 30.000 kr.
       det påståede gate‐to‐gate ansvar svarer ikke til det aftalte mellem parterne, hverken i
henhold til de almindelige bestemmelser eller i henhold til samarbejdsaftalen, der alene
vedrører overførsler af trailere. samarbejdsaftalen må anses for vedtaget mellem parterne,
herunder også de ”almindelige forretningsbetingelser”, hvis punkt 7 er en klar og tydelig
tilkendegivelse af ansvarsforholdene, der kan rummes inden for sølovens § 274 i en aftale
mellem to professionelle transportører, idet varetægtsperioden ophører ved ilandkørsel og
senest ved afkobling af traileren.
       af samarbejdsaftalens punkt 8 fremgår, hvad dsv har betalt for, dvs. til og med
ilandkørsel, men ikke efterfølgende opbevaring eller udleveringsformaliteter. parterne er
ligeværdige, idet der er tale om en professionel søtransportør over for en professionel
landevejstransportør i modsætning til en egentlig ladningsejer, som sølovens præceptive
bestemmelser søger at beskytte. de sædvaner, der har udviklet sig mellem parterne
vedrørende indlevering og udlevering, må have forrang, idet parterne har indrettet sig herpå
og relativt problemfrit har samhandlet på denne måde i lang tid. den manglende
udleveringskvittering kan ikke tillægges nogen vægt, idet der ikke er blevet bedt om en
sådan, og idet en søtransportør ikke naturligt kan forventes at ville arrangere et sådant
system. forholdene i kalundborg havn er uden betydning for spørgsmålet omkring sun
751, idet traileren anses for bortkommet i århus. dsv har ikke betalt for ydelser efter
søtransporten, uanset at der muligvis er betalt noget for ydelser før søtransporten. dette
tilsiger snarere, at varetægtsperioden muligvis kan udstrækkes fra indlevering, men at den
ophører umiddelbart efter ilandkørslen. mols‐linien har ingen interesse i, at der henstår
                                              - 15 -
tomme trailere efter søtransporten, men snarere at disse fjernes omgående på samme måde,
som havde de været overført med trækker og chauffør.
       med hensyn til mz 6856 bestrider mols‐linien, at kalundborg havn er mangelfuldt
indrettet, og at der er udvist grov uagtsomhed i forbindelse med eftersøgningen af traileren.
mols‐linien bestrider endvidere, at det er dokumenteret, at mz 6856 har henstået på mols‐
liniens plads i kalundborg i 54 dage. derimod kan mols‐linien påberåbe sig
ansvarsbegrænsningen i sølovens § 280, stk. 2, da betingelserne for bortfald af
ansvarsbegrænsningen ikke er opfyldt, idet bevisbyrden herfor påhviler dsv, der ikke har
løftet denne. dsv’s krav om erstatning på 10.800 kr. skal derfor afvises. der kan ske
ansvarsbegrænsning til 2,5 gange fragten for det forsinkede gods, dog aldrig mere end den
samlede fragt i henhold til aftalen, hvilket vil sige den fragt, der er betalt for den pågældende
trailer, her 545 kr. med tillæg af moms, i alt 681,25 kr.
       sølovens § 283 dækker forsæt, og der er langt ned til grov uagtsomhed. bestemmelsen
har ikke tidligere været bragt i anvendelse. der bør ikke med denne sag ske et gennembrud
for begrænsning af ansvar ved at drage paralleller til cmr‐lovens bestemmelser.
sø‐ og handelsrettens afgørelse
det lægges til grund, at traileren sun 751 blev modtaget af mols‐linien i kalundborg den
16. december 2005 kl. 02:55 og overført til århus, idet en chauffør fra dsv efter anmodning
fra dsv’s speditør jesper ohm petersen har konstateret dens tilstedeværelse på havnen i
århus den 16. december 2005 om morgenen, jf. trailer tjeklisten af 16. december 2005. det
lægges endvidere til grund, at den chauffør, til hvem speditøren havde disponeret traileren
den 16. december 2005, ikke kunne finde den. idet dsv endvidere ikke har kunnet finde
oplysninger om traileren i sit track‐and‐trace system i de følgende måneder, lægges det til
grund, at traileren er bortkommet ved, at nogen har fjernet den fra havnen i århus uden
anvisning fra jesper ohm petersen.
       transportøren er efter sølovens § 274, stk. 1, ansvarlig for godset, mens det er i hans
varetægt. transportøren anses efter stk. 3 for ikke længere at have godset i sin varetægt bl.a.,
når transportøren har udleveret godset til modtageren, eller når godset er lagt op for
modtagerens regning i overensstemmelse med aftalen eller gældende lov eller praksis i
                                               - 16 -
lossehavnen. det lægges til grund, at samarbejdet mellem parterne igennem flere år var
foregået på den måde, at mols‐linien efter overførsel af trailere fra sjælland først henstillede
disse på standpladsen og derefter henstillede ikke afhentede trailere på den pier 2, som
dsv’s chauffører selv anvendte som skifteplads. dsv foretog daglig kontrol af, hvilke
trailere der henstod på pladsen på pier 2 og brugte i realiteten denne plads som sin
lagerplads for trailere, idet dsv’s speditør disponerede trailerne ved at bede chauffører om
at hente trailerne på denne plads. idet parterne har været enige om at følge denne praksis
med at henstille trailere på denne plads uden at give særskilt underretning til dsv om
henstillingen af hver enkelt trailer, findes mols‐linien at have udleveret godset til dsv ved
at henstille godset på denne plads i overensstemmelse med den praksis, som parterne havde
fulgt igennem flere år. transportøren er herefter ikke ansvarlig for bortkomsten af denne
trailer, idet bortkomsten først er sket efter godsets udlevering til modtageren.
       det lægges til grund som ubestridt, at traileren mz 6856 er modtaget senest den 26.
december 2006 af mols‐linien i kalundborg, og at der er sendt faktura for dens overførelse
til århus, ligesom den er nævnt i rederiets reservationssystem. disse forhold er imidlertid
ikke bevis for, at denne trailer faktisk er blevet overført til århus. der er ikke fra skibene
fremlagt nogen lastelister, hvori traileren er omtalt. traileren er endvidere fundet 54 dage
senere på havnen i kalundborg, og det må have formodningen imod sig, at nogen skulle
have transporteret denne trailer fra århus og tilbage til kalundborg og tjekket den ind på ny
med henblik på at henstille den på havnen i kalundborg. det lægges derfor til grund, at mz
6856 aldrig er blevet overført til århus. idet forsinkelsen er indtrådt, medens godset har
været i transportørens varetægt, skal dsv for så vidt angår denne trailer have medhold i sin
påstand om erstatning. forsinkelsen findes efter det oplyste ikke at kunne tilregnes mols‐
linien som et forsætligt eller groft uagtsomt forhold, hvorfor de almindelige regler i
sølovens § 280, stk. 2, finder anvendelse, således at erstatningen efter § 280, stk. 2, 1. pkt.,
udgør to og en halv gange den fragt, der skal betales for det forsinkede gods, dvs. 545 kr.
med tillæg af moms, i alt 1.703,13 kr. ansvaret skal dog efter § 280, stk. 2, 2. pkt., ikke
overstige den samlede fragt ifølge transportaftalen, dvs. her 545 kr. med tillæg af moms, i alt
681,25 kr., idet denne begrænsningsregel i et tilfælde som det foreliggende må henvise til
aftalen om transport af den konkrete trailer og ikke til den samlede fragt efter parternes
samarbejdsaftale.
                                            - 17 -
     idet hver part for en del har tabt og for en del har vundet sagen for så vidt angår dens
to hovedspørgsmål, og under hensyn til, at dsv, som har tabt sagen for et større beløb end
mols‐linien, til gengæld har måttet afholde udgifter til vidner, som har måttet rejse til retten,
og som har modtaget erstatning for mistet indtægt, finder retten, at hver part bør bære sine
egne omkostninger.
                             thi kendes for ret
mols‐linien a/s skal inden 14 dage til dsv road holding a/s betale 681,25 kr. kr. med
procesrente fra den 1. september 2006.
     hver part skal bære sine egne sagsomkostninger.
bent rasmussen                     michael b. elmer                     henrik amdi madsen
                                            (sign.)
                                         ___ ___ ___
                             udskriftens rigtighed bekræftes
                              p.j.v. sø- og handelsretten, den
